b'\n_START_ARTICLE_\nAlberto Bot\xc3\xada\n_START_SECTION_\nSeurajoukkueura\n_START_PARAGRAPH_\nBot\xc3\xada aloitti palloilu-uransa 8-vuotiaana, kun h\xc3\xa4n siirtyi paikallisseura Benieliin. Kolme vuotta my\xc3\xb6hemmin h\xc3\xa4n siirtyi Murcian junioriakatemiaan._NEWLINE_Vuonna 2003 h\xc3\xa4n liittyi katalonialaisj\xc3\xa4tti Barcelonaan, jossa h\xc3\xa4n vietti ensimm\xc3\xa4iset kolme vuotta juniorijoukkueissa. Ensiesiintymisens\xc3\xa4 edustusjoukkueessa h\xc3\xa4n teki 30. toukokuuta 2009 ottelussa Deportivoa vastaan._NEWLINE_14. hein\xc3\xa4kuuta 2009 Bot\xc3\xada siirtyi kauden kest\xc3\xa4v\xc3\xa4ll\xc3\xa4 lainasopimuksella Sporting Gij\xc3\xb3niin. H\xc3\xa4n kuului l\xc3\xa4hes koko kauden ajan joukkueen avauskokoonpanoon. Lopulta hyvin sujuneen kauden j\xc3\xa4lkeen h\xc3\xa4n p\xc3\xa4\xc3\xa4tti j\xc3\xa4\xc3\xa4d\xc3\xa4 Sportingiin ja teki joukkueen kanssa nelivuotisen sopimuksen. Barcelonalla on takaisinosto-oikeus ensimm\xc3\xa4isten kolmen vuoden aikana._NEWLINE_Kes\xc3\xa4ll\xc3\xa4 2012 Bot\xc3\xada siirtyi vuoden kest\xc3\xa4v\xc3\xa4ll\xc3\xa4 lainasopimuksella Sevillaan.'